
EVELYN WEVER-CROES 


Den su ultimo carta manda pa sindicatonan 


PROME MINISTER A COREGI ALGUN 
PONENCIA ERONEO DI SINDICATONAN 


“Recorte di salario no ta un inhusticia sino un decision cu 


a contribui pa empleadonan por a sigui ricibi pago durante 
lockdown y durante e pandemia” 


Den su carta di dia 10 di januari na lidernan sindical di SEPPA, 
SIMAR, SPA, SADA y FTA, Prome Minister Evelyn Wever- 
Croes a coregi algun ponencia eroneo den e ultimo cartanan 
di sindicatonan dirigi na Gobierno. 


Denecarta di sindicatonanfecha7 dijanuariultimosindicatonan 
ta skirbi cu "Gobierno ta dispuesto awor pa acepta loke e 
sindicatonan a stipula, esta cu pa entrante 1 februari 2022 ta 
cuminsa reduci e oranan di trabou como solucion pa e falta di 
compensacion pa e entrega di desde mei 2020." 


Sinembargo, Prome Minister ta enfatisa, locual cu el a bisa 
den su carta fecha 6 di januari ultimo, ta cu "por conclui cu e 
peticion di sindicatonan awor ta pa laga e recorte di salario 
di 12.6% manera e ta, y a cambio traha menos dia pa luna, 
ekivalente na 12.6%. Esaki ta un proposicion cu Gobierno di 
Aruba ta dispuesto pa considera”. 


‘Dispuesto pa considera’ ta fundamentalmente diferente cu 
‘dispuesto pa acepta locual ta wordo stipula’. Gobierno NO a 
indica cu e ta dispuesto pa acepta sin mas locual sindicatonan a 
stipula, y p'esey a invita sindicatonan pa dialogo. Sinembargo. 
sindicatonan no ta dispuesto pa dialoga. 


Ademas, den su carta di 10 di januari, Prome Minister a recorda 
e sindicatonan cu Gobierno ainda ta pendiente di decision den 
Conseho di Minister di Reino pa cu su peticion pa reduci e 





recorte di 12.6%. Esaki ta un realidad y condicion importante 
cu mester tene cuenta cu ne. E decision aki mester cay prome, 
pa Gobierno y sindicatonan tin claridad riba e posibel siguiente 
pasonan 


Prome Minister a splica cu relaciona cu esaki, mester tene 
cuenta cu algun factor importante ora di introduci reduccion di 
oranan di trabou, manera e gastonan adicional pa e doño di 
trabou pa motibo di e.o. perdida di produccion, e relacion cu e 
werktijdenregelingnan vigente den Gobierno, especialmente pa 
e continudiensten, y e hecho cu p.e. gran parti di e maestro(a) 
nan di scol no ta cay bou di Gobierno, pero bou di fundacionnan 
manera SKOA, SPCOA y SVOA. Huridicamente Gobierno no 
por dicidi sin mas cu nan trahadonan ta bay traha menos. 

Continuacion PROME MINISTER A COREG! ALGUN PONENCIA ERONEO.... 

Denecartadisindicatonan fecha 7 di januari ultimo sindicatonan 
ta bisa: ʻE trahamento di dos dia menos pa luna ta pa cuminsa 
na limita un inhusticia cu ta na vigor desde mei 2020 contra di 
e trahadonan y tambe pa cuminsa recobra nan entrega, pues 
retro-activo cuminsando for di mei 2020”. Riba e ponencia aki 
di sindicatonan, Premier Wever-Croes ta remarca cu Gobierno 
a splica na varios ocasion caba kico a conduci na e recorte di 
salario. 


cu a contribui pa empleadonan por a sigui ricibi pago durante 
lockdown y durante e pandemia. Pa loke ta e parti retro-activo, 
Gobierno a expresa na mas cu un ocasion cu e punto aki no 
ta realistico y pues no por wordo considera”, Prome Minister 
Evelyn Wever-Croes a enfatisa. 





Gobierno di arbo 


Apreciabellidernan sindical di SEPPA, SIMAR, SPA, SADA y FTA, 











Aruba, 10 januari 2022 


Pa medio di esaki mi ta confirma di a ricibi boso carta fecha 10 di januari 2022, 
den cual boso ta confirma cu baso no ta dispuesto pa forma parti di e comision 
financiero pa haya tur informacion, y pa fiha un posicion conhunto pa sigui 
negocia cu Hulanda. Gobierno di Aruba ta lamenta e posicion aki, y lo sigui cu 
e esfuersonan cu otro sindicatonan cu si a indica di ta interesa den e posicion 
conhunto importante aki na beneficio di e empleado publico. 


Pa loke ta e decision di sindicatonan manera indica den boso carta di 5 di 
Januari 2022 pa traha dos dia menos entrante 1 di februari 2022, Gobiemo. 
tabata cla den su carta cu e mesun fecha. Manera tur sindicato sa, 
unilateralmente un empleado no por cambia su orario di trabou manera defini 
den su posicion huridico. sin consecuencia pa e empleado. 


Relaciona cu e topico di reduccion di orario di trabou, mi a indica den mi carta 
di ὃ di januari 2022, cual ta un reaccion ariba e carta di sindicatonan fecha 6 
Januari ultimo, cu mi por conclui cu e peticion di sindicatonan awor ta pa iaga e 
recorte di salario di 12.6% manera e ta, y a cambio traha menos dia pa luna, 
ekivalente na 12.6%. Mi a indica cu esaki ta un proposicion cu Gobiemo di 
Aruba ta dispuesto pa considera. 


Den e cuadro aki ta importante pa awor caba coregi algun ponencia eroneo 
den boso ultimo cartanan. 


Den e carta di sindicatonan fecha 7 di januari ultimo sindicatonan ta skirbi cu 
"Gobierno ta dispuesto awor pa acepta loke e sindicatonan a stipula, esta cu 
pa entrante 1 februari 2022 ta cuminsa reduci e oranan di trabou como. 
solucion pa e falta di compensacion pa e entrega di desde mei 2020." 


Sinembargo, lacual mi a bisa den e carta fecha 6 di januari ultimo ta cu "por 
conclui cu e peticion di sindicatonan awor ta pa laga e recorte dí salario dí 
12.6% manera e ta, y a cambio traha menos dia pa luna, ekivalente na 12.6%. 
Esaki ta un proposicion cu Gobierno dí Aruba ta dispuesto pa considera”. 
Dispuesto pa considera ta fundamentalmente diferente cu "dispuesto pa 





acepta locual ta wordo stipula', Gobierno NO a indica cu e ta dispuesto pa 
acepta sin mas locual sindicatonan a stipula, y pesey a invita síndicatonan pa 
dialogo. Sinembargo, sindicatonan no ta mustra dispuesto pa dialoga 


Ademas mi kiør recorda sindicatonan cu Goblemo ainda ta pondiente di 
decision den Conseho di Minister di Reino pa cu su peticion pa reduci e 
recorte di 12.8%. Esaki ta un realidad y condicion importante cu mester tene. 
cuenta cu ne. E decision aki mester cay prome, pa Gobierno y sindicatonan tin 
claridad riba e posibel siguiente pasonan. 


Relaciona cu esaki mester tene cuenta cu algun factor importante ora di 
introduci reduccion di oranan di trabou. manera e gastonan adicional pa e 
doño di trabou pa motibo di e ο. perdida di produccion. e relacion cu e 
werktjdenregelingnan vigente den Gobierno, especialmente pa e 
continudiensten, y e hecho cu p.e. gran parti di e maestro(a)nan dí scol no ta 
cay bou di Gobiemo, pero bou di fundacionnan manera SKOA, SPCOA y 
SVOA. Huridicamente Gobierno no por dicidi sin mas cu nan trahadonan ta 
bay traha menos, 


Finalmente mi kier duna un remarke riba e parti aki di o carta di sindicatonan 
fecha 7 di januari ultimo: Ἔ trahamento di dos dia menos pa luna ta pa 
cuminsa na limita un inhusticia cu ta na vigor desde mei 2020 contra di e 
trahadonan y tambe pa cuminsa recobra nan entrega, pues retro-activo 
cuminsando mei 2020”, Gobierno a splica na varios ocasion caba kico a 
conduci na e recorte, y aki sigur no por papia di inhusticia. Mas bien ta un 
decision cu a contribui pa empleadonan por a sigui ricibi pago durante 
lockdown y durante e pandemia. Pa loke ta e part retro-activo, Gobierno a 
expresa na mas cu un ocasion cu e punto aki no ta realistico y pues no por 
wordo considera, 


Un reaccion mas extenso riba e proposicion di sindicatonan pa traha 2 dia 
menos cada luna, y su consecuencianan, lo wordo manda despues. 


Atentamente 

















ISLALDONLINE y 

Prome Minister Evelyn Wever-Croes: 


VACUNA Y BOOSTER SHOT A TRAVES DI E 
OPERATION MOBILE UNIT (TRAILER) 


“E unidad aki lo duna e oportunidad pa yega den e rinconnan 
di Aruba caminda hendenan no ta yega facil y asina yega cerca 
esnan cu no por yega na e centronan di vacunacion”” 


Den un conferencia di prensa di Gobierno di Aruba diamars 
mainta na IMSAN San Nicolas, Prome Minister Evelyn Wever- 
Croes a enfatisa e importancia di e vacuna y e booster, cu 
ta disponibel aworaki a traves di e unidad mobiel, Operation 
Mobile Unit (Trailer). E proposito di e unidad mobiel aki ta pa 
bishita diferente bario di nos isla pa asina yega mas cerca 
di esnan cu kier vacuna sea cu e prome, di dos of e booster 
si nan ta bin na remarke. Entrante e siman aki, e booster ta 
disponibel pa tur esnan riba 30 aña. 


Prome Minister a enfatisa riba e cifranan e siman aki na unda 
a nota cu e cantidad di casonan nobo pa día a cuminsa baha, 
especialmente den e ultimo 3 dianan. Siman pasa e casonan 
nobo pa 3 dia tras di otro tabata na 1000+, y aworaki e ta na 
un averahe di 500 caso pa dia cu ta un tendencia positivo y ta 
mustra cu e medidanan tuma ta dunando resultado. 


Aruba tin un total di 3342 caso activo cu ta duna un positivity 
rate pa dia di 63% cu ta considerablemente halto. Esaki sigur 
ta un motibo pa keda na nivel di preocupacion y alerta pero no 
pa panico ya cu e situacion na hospital ta bou control. Segun 
e registro tin un total di 31 persona hospitalisa di cual varios 
persona a drenta hospital pa otro motibo y a test positivo pa 
covid. Den ICU tin un total di 5 persona actualmente pa motibo 
di Covid cual ta mustra cu e situacion ta bou control y domina. 
Compara cu otro islanan den region, Aruba su cifranan ta 
bahando y esaki ta danki na e decisionnan importante y lihe 
cu Gobierno di Aruba a tuma. 


Mirando e efectividad di e vacuna den esnan contagia cu e 
virus, por conclui cu e vacuna ta e proteccion actualmente 
mas importante. E vacuna no ta garantisa cu un persona no ta 
wordo contagia cu Covid pero si ta yuda pa evita cu e persona 
ta bira hopi malo. Gobierno di Aruba ta respeta esnan cu no 
kier of no por vacuna, pero ta urgi tur esnan cu por pa tuma e 
vacuna pa asina nan y nan famia ta protehi 


Na e momento aki tin un total di 83% di personanan riba 60 
aña cu tin dos vacuna caba, 74% entre 18-59 aña y 56% entre 
12-17 aña. Esaki ta duna un overall di 78% di e comunidad cu 
tin e dos vacunanan caba. Un total di 17,583 persona a tuma e 
booster, representando asina un 23% di e populacion. 








Gobierno di Aruba a cuminsa diamars 11 di januari cu e 
unidad mobile, Operation Mobile Unit (Trailer) na IMSAN, 
San Nicolas. Prome Minister Evelyn Wever-Croes a expresa 
su gratitud na IMSAN pa cu e oportunidad aki, cu sigur ta un 
logro grandi pa Aruba y un soño di sr. Rino Hermans di Bureau 
Rampenbestrijding pa hopi tempo caba. E unidad aki lo duna 
e oportunidad pa yega den e rinconnan di Aruba caminda 
hendenan no ta yega facil y asina yega cerca esnan cu no por 
yega na e centronan di vacunacion. 


Prome Minister ta felicita Bureau Rampenbestrijding y IMSAN 
pa cue iniciativa aki y ta spera cu e interes dentro di comunidad 
por sigui halto. E unidad mobiel lo ta disponibel pa mas dia. 
Gobierno ta pidi tur hende pa tene pasenshi ya cu e ta un 
proceso cu mester bay cauteloso. 


“Gobierno a cumpli cu pariba di brug manera a ser pidi y ta 
spera cu tur esnan cu por vacuna logra haya nan vacuna”, 
Prome Minister a termina bisando. 

Prome Minister Evelyn Wever-Croes: 


SINDICATONAN NO TA DISPUESTO PA 
FORMA PARTI DI E COMISION FINANCIERO 


Gobierno ta considera pa reuni cu sindicatonan cu si a 
expresa interes pa reuni 
“E aña aki, e punto di salida di Gobierno ta pa por paga salario 
completo di empleadonan publico y semi-publico” 


Dialuna 10 di januari mester a tuma luga un reunion di e 
comision financiero riba e tema di recorte di salario. Gobierno 
di Aruba a extende e invitacion aki siman pasa na SEPPA, SPA, 
SADA, FTA y SIMAR, pa un reunion cu e comision financiero 
mirando cu constantemente sindicatonan ta referi cu nan no 
tin confiansa den e cifranan di Gobierno y cu nan no ta haya 
informacion. Sindicatonan a confirma cu nan no ta dispuesto 
pa forma parti di e comision financiero pa haya tur informacion, 
y pa fiha un posicion conhunto, na beneficio di e empleado 
publico, pa sigui negocia cu Hulanda. 


Prome Minister ta lamenta cu e sindicatonan, den un carta 
manda dialuna, a indica cu nan no ta dispuesto pa forma parti 
αἱ e reunion di comision financiero. Prome Minister ta sali for 
di e punto di bista cu ta hopi importante prome cu inicia cu 
negociacionnan, pa tur esnan envolvi, tin e mesun informacion 
y pa di eynan sigui negocia padilanti. 


Basa riba e decision di sindicatonan pa no forma parti di e 
comision financiero, Gobierno di Aruba ta evalua pa continua 
cu e deliberacionnan financiero, cu e otro sindicatonan cu si 
a mustra interes. E intencion di e comision ta pa yega na un 
‘standpunt’ conhunto, pa bay den negociacion cu Secretario di 
Estado nobo encarga cu asuntonan di Reino, sra. Alexandra 
Van Huffelen, Prome Minister a splica. 


Mientras tanto, Gobierno ta contestando e cartanan di 
sindicato. Den nan carta di 5 di januari 2022, sindicatonan ta 


propone pa traha dos dia menos entrante 1 di februari 2022 
pa asina compensa pa e parti di recorte di salario. Den su 
carta manda pa sindicatonan dia 5 di januari, Premier Wever 
- Croes a splica cua ta e posicion di Gobierno y a enfatisa cu 
sindicatonan ta na altura cu unilateralmente ningun empleado 
no por cambia su condicionnan y palabracionnan di trabou 
manera defini den su posicion huridico, sin consecuencia pa e 
empleado, sea ta den sector publico of sector priva. 


Sinembargo Gobierno a indica na e sindicatonan cu Gobierno 
ta dispuesto pa considera e peticion di sindicatonan pa e 
empleadonan cu nan ta representa, traha menos dia ekivalenta 
na e 12,6%. 


Den transcurso di dianan venidero, Gobierno di Aruba lo 
prepara e carta den cual lo papia di e proposicion aki, y splica 
su consecuencianan y e impacto cu e lo tin. Pa asina continua 
cu esfuersonan pa yega na acuerdo cu otro. 


“Mi ta lamenta e posicion di sindicatonan SEPPA, SPA, SADA, 
SIMAR y FTA cu no kier dialoga. Consecuentemente ta sigui cu 
esunnan cu si kier sinta na mesa. Proximamente lo bay drenta 
den negociacion cu e Secretario di Estado nobo y p'esey ta 
importante pa tin un punto di salida. Pa e aña aki, e punto di 
salida di Gobierno ta, cu ora cu Aruba no ta depende di sosten 
di likidez mas, pa por paga salario di empleadonan publico 
y semi-publico completo. Y esaki ta e lucha cu nos lo sigui”, 
Premier Wever - Croes a termina bisando. 

MINISTER XIOMARA MADURO 





Minister Maduro di Finansa ta informa: 


A PRESUPUESTA 18 MIYON FLORIN PA POR 
PAGA MITAR DI E RECORTE DI 12,6% 
DEN AÑA 2022 


Ta warda decicion di Conseho di Minister di Reino 


mandatario a splica cu a presupuesta 18 miyon florin pa asina 
por paga mitar di e recorte di 12,6% den salario y beneficio di 
e empleado publico. E suma aki ta refleha den un subida di 
gasto di 8 miyon na Gasto di Personal y un subida di 10 miyon 
na gasto di Subsidio. 





E recorte di 12,6% ta un condicion pa haya sosten di likidez 
di Hulanda, pesey pa por paga e mitar di e recorte di 12,6%, 
Gobierno a manda pidi Conseho di Minister di Reino pa por 
haci e gasto extra aki den Presupuesto 2022. Aruba ainda no 
a haya un contesta. CAFT den su conseho na Gobierno riba 
Presupuesto 2022, a pidi pa kita e suma presupuesta pa paga 
e 50% di e recorte, pero Gobierno a reaciona bisando cu ta 
warda e decision di Conseho di Minister di Reino y lo haci 
cambio si ta necesario. 








A 
Durante conferencia di prensa Minister Maduro a brinda 
informacion riba e concepto di Presupuesto pa aña 2022. E 











BISTA RIBA Finansa Publico 
CAMBIONAN CU A RESALTA COMPARA CU PRESUPUESTO 2021 
GASTO DI PERSONAL — +8 MIYOMFLORIN PACO 50% DI RECORTE 12,6% 


SERVICIO Y PRODUCTO — +26MIYON FLORIN SCOCENCIA DI MANEHO 


INTERES HB MIVON FLORIN ρα paca ero ron cu mesten Ραμ. 
SUBSIDIO “0 MIYON ΡΙΟΡΙΝ. PAGO 50% DI RECORTE 12,6% 
IMPUESTO DIRECTO +64 MIYON FLORIN δα οι SOSTEN μαλλον” 





IMPUESTO INDIRECTO +42MIVON FLORIN MEHORACION ECONOMICO 





INVERSION +16 MIYON FLORIN.. TRABOUNAN URGENTE NA RWZI a 
FIANSA PA ESTUDIO 

νη Gobierno di A 
ENTRADA "62 MYON FLORIN LEONES 
casto 120 MIYON FLORIN STOP SOSTEN FINANCIERO 





NECESIDAD FINANCIERO +N2MVONFLORIN - 


DEFICIT FINANCIERO -295 MIYON FLORIN - 


ο. A | 

HISTORIA DI MINA DI FOSFATO 


Skirbi pa jufr. Angelique Lampe, studiante di IPA, como 
parti di su tarea pa e modulo di Papiamento 


BO SA NA UNDA ESAKI TA? 

Pa contesta e pregunta aki bo mester a haci algun investigacion 
caba. Primeramente si observa e potret aki bon, por wak e 
restonan di loke ta parce un trein. Pero trein di kico? Pero ta 
na Aruba esaki ta? Nos grandinan cu sa e historia di Aruba por 
bisa firmemente cu “si”! 

Mas of menos 140 aña (1881) pasa Aruba tabata tin su propio 
trein. Un trein di carga destina pa transportacion di fosfaat cu 
nan tabata saca di e minanan na Seroe Colorado. E trein aki 
tabata 6 km largo y tabata consisti di 20 wagon. 


Na Seroe Colorado tabata tin dos tipo di deposito di fosfaat. 
Uno di menos importancia economico, consistiendo di sushi di 
raton di anochi y coneu, etcetera. Esakinan den combinacion 
cu calichi a forma e murayanan y vloer pa bira fosfaat di cueba 
unda tabata e habitat di e bestianan ya menciona. 


E di dos deposito di fosfaat a forma di manera natural. E 
generacionnan di parha di lama cu tabata come di bida marino 
y cu tabata sosega riba seronan tabata laga nan sushi aki 
tambe. E sushi (guano) tabata reacciona kimicamente cu awa 
αἱ yobida y asina produci acido fosforico. E calichi den e area 
tabata penetra cu e acido y asina e componente di fosfaat 
tabata forma. 

A descubri e presencia di fosfaat na Aruba na aña 1859, pero e 
trabounan di saca fosfaat mes no a cuminsa. Esaki a cuminsa 
pa un motibo of otro, te binti aña despues, na 1879. Asina pues 
e industria di fosfaat a cuminsa na Aruba door di e compania 
“Aruba Phosphate Company”. 


Decadanan Aruba a gosa di e frutonan cu e mineria di fosfaat a 
trece cu ne. Sinembargo na aña 1908 tabata e aña mas exitoso 
pa “Aruba Phosphate Company”. E compania a marca historia 
pa Aruba exportando 5000 ton mas hopi fosfaat compara cu 
tur otro aña. 

Pa por a haci e exportacion aki posibel e compania mester a 
busca mas wagon pa e trein. Esaki na su turno a significa mas 

















gasto pa e compania. A pesar di cu e compania tabata produci 
suficiente fosfaat, esaki no tabata suficiente pa cumpli cu e 
demanda di e mercado Europeo. Tur e factornan aki a pone e 
compania den un posicion dificil financieramente. 


Ora e di Prome Guera Mundial a haci su entrada na Aruba, e 
proyecto mester a para. E compania a termina e operacion di 
mina na augustus di aña 1914. “Aruba Phosphate Company” a 
disolve oficialmente na juni 1915. 


Lastimamente cu na aña 1985 cu bashamento abou di e 
hospital di Lago nan a cera tur e entradanan di e cuebanan di 
e mina cu e desperdicio ey. Pa tal motibo e entrada di e mina 
na Seroe Colebra, ilustra riba e potret, no ta accesibel mas. 


Den e cuebanan den Seroe Colorado ainda tin resto di e trein 
visibel. Cu e hazaña actual di Heintje Ras bo por probecha pa 
bay admira esaki y asina enrikece bo conocemento di Aruba. 
Na momento cu bo haci esaki no lubida di pasa investiga na 
unda e potret di e cueba ta saca. Ami a haya sa, abo tambe 
por haya sa? 


Fuente: Archivo Nacional Aruba (ANA), skirbi pa A.Lampe 
Como tributo na e hazaña di @Heintje Ras, historia di mina di 
fosfato. 

MINISTER DANGUI ODUBER 
Turismo y Salubridad Publico 





Minister Dangui Oduber: 



















Y SIN 


VIDIIC 





VIRU 3 





Minister Dangui Oduber a menciona cu gobierno y 
departamento di Salud Publico ta trahando riba un plan pa haci 
e adaptacionnan necesario con e comunidad di Aruba mester 
bay cuminsa siña biba cu e virus. 


Minister Oduber ta reconoce cu e virus aki ya pa 2 aña tin 
Aruba y mundo henter secuestra den un ciclo cu cada bes ta 
kita nos di e normalidad. E hecho cu e variante aki ta mucho 
menos peligroso, Minister Oduber ta kere cu mester cuminsa 
pensa na hiba un bida mas normal bek. 











SN 
un acto di amor 

Minister Dangui Oduber: 














------ > 





Aña 2022 ta premira di ta un aña cu varios proyecto 
pa Ministerio di Turismo y Salud Publico. Durante 
Gabinete Wever-Croes 1 Minister di Turismo 
Sr. Dangui Oduber a realisa diferente proyecto 
cu a yuda eleva e producto Aruba. E periodo di 
gobernacion 2021-2025 no ta bay ta diferente, 
varios di e proyectonan lo ta cuminsando den aña 
2022, un di esakinan ta e proyecto di Boardwalk 
Malmok fase 3. 


E proyecto di Boardwalk Malmok no ta uno 
desconoci, e proyecto akia conoce su fase 1 ytambe 
su fase 2. Esaki nan a keda realisa den e ultimo 
gobernacion. E boardwalk aki ta wordo masha 
uza pa nos localnan y tambe nos bishitantenan. 
E la trece seguridad na tur esnan cu ta haci uzo 
di dje y e la trece un embeyesimento sin igual den 
e area aki. Segun e planificacion cu tin haci entre 











parti naturalesa. Ta importante pa menciona cu tur proyecto cu 
Ministerio, ATA, TPEF, DOW y DIP, na comienso di e aña akilo lo bay wordo realisa ta wordo planifica a base di e “Sustainable 
bay cuminsa cu e fase 3 di e proyecto di Boardwalk Malmok. Development Goals” cu ta e norma mundial di Nacion Unie. 


Den e fase 3 lo bay enfoca riba e embeyecimento di e proyecto Minister Dangui Oduber tin ful un plan integral pa Aruba su 
den su totalidad. Lo bay planta mas palma y flornan colorido. turismo. Banda di e proyecto aki tin mucho mas proyecto pa 
Tambe lo bay construi mas area di parkeo cu mester pas cue aña 2022. Turismo ta keda e driver principal di nos economia. 

ROCCO TJION 


Minister Rocco Tjon: 


HAZAÑA DI HEINTJE RAS; ADEMAS DI A 

LOGRA UN RECORD MUNDIA DI 100 DIA 

DEN MINA DI FOSFAAT A LOGRA UNI UN 
PAIS PA UN BON CAUSA 








Ayera durante un momento historico den presencia di un 
publico grandi, a comparti un momento sumamente special cu 
e pueblo di Aruba, unda a mira Heintje Ras marca historia, 
logrando 100 dia den e mina di fosfaat, cu ta un record mundial, 
reconoci danki na “Guiness World Book of Records”. E meta di 
e hazaña aki tawata pa recauda fondonan pa su museo local, 
pa percura pa sigui desaroya esaki pa asina pueblo henter por 
disfruta di dje como tambe di e historia local cu e ta contene. 


Pa celebra e momento historico aki, den nomber di Gobierno di 
Aruba, a otorga un plakaat na Heintje Ras, asina reconociendo 
y celebrando su logro. Locual ta hasi e logro aki aun mas 
impactante, ta loke a transcuri durante e 100 diana aki; un pais 
uni pa un bon causa, sin importa nos diferencianan; manera 
color politico, unda como un comunidad, a duna Heintje Ras 
un apoyo masal. E ta algo hopi bunita pa mira, specialmente 
den e momentonan dificil aki di crisis. E ta mustra cu nos tin e 
capacidad di berdad bin hunto como un pueblo, pa asina sigui 











progresa. 


Ta gradici Heintje Ras pa su invitacion personal, y asina duna 
Gobierno di Aruba e oportunidad di forma parti di e momento 
special aki. 

Minister Rocco Tjon: 


A HAYA RECORIDO Y PRESENTACION 
AMPLIO DI DIRECTIE VOOGDIJRAAD 


Dialuna mainta, Minister di Husticia y Asuntonan Social Sr. 
Rocco Tjon, a ricibi un recorido como tambe un presentacion 
amplio di Directie Voogdijraad. Durante e mainta aki, a logra 
haya sa mas kico ta e trabou cu nan ta haci como tambe 
nan preocupacionnan. Un presentacion hopi interesante y 
informativo, di cual sigur lo analisa e diferente necesidadnan 
pa asina brinda e ayudo necesario na un manera mas eficiente. 





Minister Tjon a ricibi un recorido amplio di parti di e Directrice 
di Directie Voogdijraad, Sra. Aisca Berkemeyer, pero hopi 
importante tambe, a logra combersa cu e personal mes cu 
ta ehecuta e trabou. Akinan por papia di trahadonan social, 
raadsonderzoekers, huristanan y psicologonan. Tawata hopi 
interesante pa scucha for di nan mes, kico ta nan retonan y 
locual a resalta mesora ta e pasion cu nan tin pa e trabou aki y 
pa e motibo ey tambe e ta importante pa e aña nan nos dilanti 
nos bay inverti mas den e departamento aki 





Segun e Mandatario, algun di e puntonan cu a bin padilanti ta 
aspectonan pa loke ta trata nan posicion huridico cu lo mester 
wordo regla mas miho, cual ta mara na un reorganisacion cu 
lo mester tuma lugar. Otro punto clave ta e falta di personal, 
cual ta keda un di e retonan di mas grandi y di cual lo mester 
wak con ta bay logra surpasa e reto aki na un manera 
responsabel mirando e situacion financiero di pais Aruba. 
Esakinan ta puntonan importante cu lo percura pa nan por 
brinda un miho servicio na nan clientenan pero tambe na tur 
e socionan den e cadena aki. Un otro punto cu ta bin hopi 
padilanti, ta e hecho cu mester bin un miho sincronisacion di 
procesonan y trabounan entre tur e departamentonan como 
tambe instancianan. Algo hopi importante tambe pa trece pa 
dilanti ta e hecho cu Voogdijraad ta e “last resort”, pues den 
otro palabra te na ultimo momento e clientenan lo mester acudi 
akinan. Pues e ta hopi importante pa inverti den e voortraject 
pa asina otro departamentonan cu kisas tin mas personal y 
recurso procesonan mas miho delinea na otro pa asina tambe 
baha e presion cu tin riba Directie Voogdijraad. 








Porultimo, abase di presupuestotin algun proyectonan concreto 
cu a wordo presenta di cual sigur tin e espacio financiero pa 
esey, manera un telefooncentrale pa asina por brinda un miho 
servicio na tur e clientenan. Na mes momento e aspectonan 
cu ta regarda e posicion huridico tambe tin espacio pa atende 
e aña aki mes como tambe e parti di opleidingen cual a wordo 
treci padilanti door di personal. Opleidingennan specifico pa e 
raadsonderzoekersnan cual tambe lo bay delibera pa wak con 
esaki por wordo incorpora den un “integrale opleidingsplan” 
pa asina yega compensa e personal tambe. Un aspecto hopi 
importante cu tambe lo mester haya su debido atencion, ta e 
parti di ayudo social pa e trahadonan mes, mirando nan propio 
salud mental. 

















MINISTER ENDY CROES A RICIBI Y REUNI 

ENDY CROES 





CU CABESANTE DI REINA BEATRIX SCHOOL 

















Dialuna atardi Minister Endy Croes a reuni cu cabesante di 
scol Reina Beatrix, sra. Rosalinda Granger. Reina Beatrix ta 
un scol cu ta cay bou αἱ Dienst Publieke Scholen 'DPS' cu ta 
resorta bou di Ministerio di Enseñansa. 


Reina Beatirix ta un di e scolnan cu desde 2014 mester a evacua 
y awe nan ta cumpli shete aña cu nan ta pafo di nan edificio. 
Actualmente Reina beatrix ta den tres diferente edificio un na 
Seroe Blanco, un na YMCA Dakota y un kleuter ta na Paso 
pa Futuro. E tabata un reunion hopi fructifero unda Minister 
Endy Croes a haya hopi informacion y por a compronde hopi 
mas miho con nan ta funciona. 'Nan amor y pasion pa e scol 
ta hopi grandi’, e mandatario a expresa. Durante e reunion a 
intercambia hopi idea riba e tereno escolar como tambe riba e 
proyectonan cu lo bay bin den futuro y papia brevemente riba 
puntonan importante y interesante cu tin den e tussenrapport 
doorlichting landspakketen cu tin entre Inspectie di Aruba y 


Inspectie di Hulanda. A papia tambe di e infrastructura di nan 
scol cu un vision pa wak kico por ta un solucion di e aña of 
añanan binidero. Sra. Rosalinda tabata hopi contento cu e 
reunion cu e mandatario di enseñansa. 


Minister Endy Croes a scucha cu atencion tur puntonan cu a 
keda treci dilanti y e prioridadnan pa cu e tereno di enseñansa. 
Minister Endy Croes su deseo y empeño ta pa soluciona 
problematicanan mas tanto posibel, crea espacio pa trankilidad, 
paz y mehoracion den e tereno di Enseñansa. 





| Aruba mester 
¡"di nos TUR! 

Departamento di 


UPDATE 11 DI J 


Segun resumen di awe 1047 persona a recupera y un total di 
710 caso nobo di COVID-19 a keda registra di cual 63 ta no- 
residente. E cifranan aki ta representa un ‘Positivity rate’ bou 
di nos residentenan di 66%. 

E cantidad di casonan activo di COVID-19 pa awe ta 3342 y 
cantidad di fayecidonan relaciona cu COVID-19 ta 182. Datos 
ta ilustra casonan nobo di COVID cu un averahe semanal di 











Casonan Nobo 710 
Activo 3342 
Positivo 28601 
Vacuna 85076 

το 
O oU EA 
HABITONAN PA KEDA 

i Salud Publico: 
ANUARI 2022 


793 caso pa dia y un averahe di 'positivity rate' semanal di 
63% pa dia. 


Actualmente na Aruba tin 30 persona interna debi na COVID 
di cual den ICU tin 4 persona y riba piso general tin 26. Na 
Colombia tin actualmente 3 persona den ICU y ninguno (0) 
riba piso general. 





RESIDENTE NO-RESIDENTE 
647 63 
2849 493 
21869 3208 
24896 3705 
178 4 





Æ SD VG] | Saa 


da activo ta bon pa bo salud! 


[54 fisico regular ta beneficia curpa y mente, Por reduci pre- 


sion halto y e riesgo di malesanan cardiaco, ta preveni hersen- 
bloeding y ta yuda combati obesidad, entre otro. Tambe ta desa- 


roya e 
flexil 
hoj 


forsa di e weso y musculonan; y ta aumenta e ekilibrio, e 
lad y e condicion fisico. Den e tempo di pandemia aki, ta 


¡pi importante pa keda activo, pa asina mantene mente y curpa 
saludabel. Pa combati COVID-19 bo mester mantene bo salud y 


vacuna, ya cu ta comproba cu e vacuna tin un efectividad halto pa 


proteh: 


a bo y evita transmision. Ban uza tur e hermentnan cu nos 


tin pa caba cu e virus aki na nos isla! 

Mantene 1.5M 
minimo di distancia 


Laba man 

frecuentemente 





Iza tapa boca 
paden di tur luga 

